รติพันธ์ พันธ์พินิจ

**รติพันธ์ พันธ์พินิจ** หรือ เจนนี่ พันธ์พินิจ  สัญชาติไทย-อิตาเลียน เป็นนักร้อง และนักแสดง อดีตนักร้องจากค่ายเมโลดิก้าสังกัดอาร์เอส เจ้าของผลงานเพลง "10 ข้อห้าม" และเพลง "ไม่มีตัวตน" ในปีพ.ศ. 2549

รติพันธ์เป็นบุตรสาวคนโต ในจำนวนพี่-น้อง 3 คน มีน้องสาวคนกลางซึ่งเป็นนักร้องเช่นกัน คือ จามิล่า พันธ์พินิจ (มีล่า) อดีตนักร้องค่ายกามิกาเซ่ 

ในปี 2555 เจนนี่ได้เข้าประกวดในรายการ "The Voice Thailand" ทางช่อง 3 และในปัจจุบันเธอเข้ารอบ 8 คนสุดท้ายจากเวที เดอะสตาร์ ค้นฟ้าคว้าดาว ปี 12 (หมายเลข 4)

## ประวัติ
เจนนี่ รติพันธ์ พันธ์พินิจ หรือ เจนนี่ เดอะสตาร์ 12 เกิดเมื่อวันที่ 13 กันยายน พ.ศ. 2533 จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย มีน้องสาวแท้ ๆ 1 คน คือ จามิล่า พันธ์พินิจ (มิล่า) นักร้องสาวจากค่ายกามิกาเซ่ ในเครืออาร์เอส และมีน้องชายอีกคน ชื่อจูจู้

ซึ่งเจนนี่เล่าประวัติการทำงานในวงการให้ฟังว่า "เจนนี่เข้าวงการด้วยวัยเพียง 2 ขวบค่ะ ด้วยการถ่ายโฆษณามาเรื่อย ๆ ตั้งแต่ 2 ขวบ ไม่ว่าจะเป็นโฆษณาหรืองานภาพนิ่ง งานแรกนี่จะเป็นดูเม็กซ์ ก็มีงานหนึ่งที่ถ่ายตอนเด็ก ๆ แล้วหลาย ๆ คนอาจจะยังจำได้ ก็เป็นงานแม็คโดนัลด์ ที่จะมีเด็ก ผมหยิก ๆ อ้วน ๆ หน่อยที่เข้าไปหอมแก้มแม็คโดนัลด์อ่ะค่ะ นั่นแหละเจนนี่ นานมาก ๆ แล้วแต่ยังออนแอร์อยู่ค่ะ ก็ถ่ายพวกนั้นมาเรื่อย ๆ หลังจากนั้นก็ได้เข้าประกวดร้องเพลงที่แฟชั่นไอร์แลนด์ แล้วพี่ที่อาร์เอสเป็นกรรมการ ชื่อว่าพี่ก้อง อยู่ฝ่ายแคสติ้ง แล้วก็เลยมาติดต่อว่าเจนนี่สนใจมาเทสต์เสียงมั้ย เจนนี่ก็โอเค เลยมาเทสต์ แล้วก็เทสต์ผ่านค่ะ ก็เลยได้มาทำเพลงที่อาร์เอสค่ะ" 

ซึ่งการทำอัลบั้มแรกใช้เวลานานกว่า 2 ปีเต็ม อัลบั้มนี้ชื่ออัลบั้มว่า "J N E" โดยเปิดตัวด้วยเพลง "ไม่มีตัวตน" ซิงเกิลเปิดตัวของเธอก็ได้รับการต้อนรับเป็นอย่างดี ต่อด้วยเพลงเร็ว "มูฟ" และเพลงช้าซึ้ง ๆ อีก 1 เพลง "10 ข้อห้าม" (วางแผงเมื่อ พ.ศ. 2549)

ในปีเดียวกัน เจนนี่ได้มีผลงานเพลงอัลบั้มเฉพาะกิจร่วมกับศิลปินอาร์เอส ได้แก่  ณพชร ว่องชาญกิจ (พดด้วง), วงไอน้ำ, จีระนันท์ กิจประสาน (เม), อภิรดี อริยะสัจจธรรม (แอมมารี่), ศิริมาศ ชื่นวิทยา (เอ้), ปาน ธนพร, เกิร์ลลีเบอร์รี, วิด ไฮเปอร์, ภัครมัย โปรตระนันท์ (ตอง), โฟร์-มด และอีกมากมาย คืออัลบั้ม "ลูกของพ่อ" อัลบั้มเฉพาะกิจเนื่องในวันพ่อ

หลังจากหมดสัญญากับทางค่ายอาร์เอส และได้หายไปจากวงการนั้น เพราะเป็นช่วงที่เธอศึกษาต่ออย่างเต็มที่ ในปี พ.ศ. 2555 เจนนี่ กลับมาเป็นที่กล่าวถึงอีกครั้งกับการเข้าประกวดในรายการ "The Voice Thailand" ซีซั่นแรก (พ.ศ. 2555) ภายใต้ทีมโค้ชแสตมป์ (อภิวัชร์ เอื้อถาวรสุข) 

ในปี พ.ศ. 2559 เจนนี่ก็ได้เข้าออดิชั่นในรายการ เดอะสตาร์ ค้นฟ้าคว้าดาว ปี 12 และติด 1 ใน 8 คนสุดท้ายของเวทีการประกวด ระหว่างที่เข้ารับการประกวด เธอทำคะแนนได้ดีมาก และทุกโชว์ของเธอ เธอทำอย่างเต็มที่ แต่เธอตกรอบเป็นคนที่ 3 ของการประกวด หลังจากที่ได้ประกวดเวทีเดอะสตาร์ เจนนี่เป็นที่รู้จักในวงกว้างมากขึ้น

## ผลงานการแสดง
### ละครโทรทัศน์

### ละครชุด

### ซิทคอม

## ผลงานเพลง
### งานเพลง/อัลบั้ม/ซิงเกิล

### '''เพลง/ซิงเกิ้ล'''
# Pass the love forward - รวม The Voice Thailand season1 ( ปี2013 )
# อย.น้อย มาเช็ค - เพลงประจำโครงการ อย.น้อย ( ปี2013 )
# ง้อกันน่อย - Jam fine thank you ( ปี2014 )
# รักเธอตั้งนานแล้ว - เพลงประกอบละคร ดอกแก้วกาหลง ( ปี2017 )

### คอนเสิร์ต

## อ้างอิง
* truelife.com เจ๊ชีต้าหลบไป! เปิดตัว ชาช่า สาวในดวงใจของ คุณรุจ เสือ ชะนี เก้ง 
* kapook.com จำได้ไหม เจนนี่ รติพันธ์ เจ้าของเพลง ไม่มีตัวตน ล่าสุดประกวด The Star 12
* matichon.co.th รู้จัก “เดอะสตาร์12” ดาวดวงใหม่ผู้มี “ฝัน” และ “ใจ” เดียวกัน
* upyim.com จำได้ไหม ”เจนนี่” นักร้องดังค่ายRS เพลง ”10 ข้อห้าม” 10ปีผ่านไปเธอกลับ มาแล้ว!! แถมเปลี่ยนไปไกลขนาดนี้!!

## แหล่งข้อมูลอื่น
* อินสตาแกรมส่วนตัวของเจนนี่
* เฟซบุ๊คส่วนตัวของเจนนี่
* แฟนเพจเจนนี่ (ช่วงประกวด The Voice Thailand)

หมวดหมู่:นักร้องหญิงชาวไทย
หมวดหมู่:เดอะสตาร์ ค้นฟ้าคว้าดาว
หมวดหมู่:ชาวไทยเชื้อสายอิตาลี
หมวดหมู่:ศิลปินสังกัดอาร์เอส
หมวดหมู่:นักแสดงหญิงชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย